ניסים ואטורי

ניסים ואטורי (נולד ב־23 באוקטובר 1969, י"א בחשוון ה'תש"ל), הוא חבר הכנסת מטעם הליכוד וסגן יו"ר הכנסת. כיהן כראש "נוער הליכוד". ואטורי נולד בשכונת רמת אליהו שבראשון לציון. אביו עלה מלוב בשנת 1949 ואימו תקווה עלתה מעיראק ב־1951. שירת בצה"ל בדרגת רב-סמל בתפקיד מפקד צוות חילוץ מטוסים ממסלולי טיסה באחד מבסיסי חיל האוויר. ואטורי היה חבר סניף תנועת הנוער הלאומי בית"ר בראשון לציון ושם היה חניכו של דוד ביטן (לימים חבר הכנסת מטעם הליכוד). מאז, השניים נחשבים למקורבים. לאחר שבשנת 2020 ביטן נדבק בנגיף הקורונה, ואטורי הוסיף לו את השם "חי". בשנת 1991 הוא מונה ליו"ר נוער הליכוד. ב־2012, לקראת הבחירות לכנסת התשע עשרה, התמודד על מקום ברשימת הליכוד במשבצת נציג מחוז מועצות אזוריות, והוצב בה לבסוף במקום ה-94 הסמלי. בבחירות לרשויות המקומיות בישראל בשנת 2018 נבחר למליאת המועצה האזורית גולן כנציג היישוב שהוא מתגורר בו, אלוני הבשן. במהלך 2019, לקראת הבחירות לכנסת העשרים ואחת התמודד בפריימריז לרשימת הליכוד, וזכה במשבצת המועצות האזוריות, שהוצבה במקום ה-37. לאחר שהכנסת העשרים ואחת התפזרה, הוחלט בליכוד להשתלב עם מפלגת כולנו, ולכן מקומו הועבר למקום ה-40. גם בבחירות לכנסת ה-22 ולכנסת ה-23 מוקם במקום זה. מפלגת הליכוד זכתה בשלוש מערכות אלו ב־32–36 מנדטים, וכך לא נכנס ואטורי לכנסת במערכות הבחירות הללו. ב־11 בדצמבר 2020 נכנס ואטורי לכנסת לאחר התפטרותו של גדעון סער. עם פרישת מספר חברים נוספים (בעיקר לתקווה חדשה, מפלגתו של סער) קודם למקום ה־37. לאחר כארבעה חודשים, בבחירות לכנסת ה-24, זכתה המפלגה בשלושים מנדטים בלבד וכך לא נכנס ואטורי לכנסת. לקראת הבחירות לכנסת העשרים וחמש, התמודד בפריימריז בליכוד על משבצת מחוז הגליל והעמקים, ניצח עם 4,547 קולות, והוצב במקום ה-21 ברשימה. באותן בחירות זכתה מפלגתו ב-32 מנדטים, וכך נבחר ואטורי לכהן בכנסת ה-25. בהמשך מונה לסגן יו"ר הכנסת, יו"ר ועדת קרן העושר ברוטציה, חבר ועדת החוץ והביטחון, ועדת הפנים והגנת הסביבה, ועדה לצמצום פערים חברתיים בפריפריה, ועדה המיוחדת לחיזוק ופיתוח הנגב והגליל, ועדת הכנסת, ועדת המדע והטכנולוגיה, ועדת הכספים וועדת הבריאות. כדי שיוכל להתמודד על משבצת מחוז גליל ועמקים העביר ואטורי את כתובת מגוריו ב-2020 לקצרין. לאחר ניצחונו בהתמודדות ב-2022 הוגשה עתירה לבית הדין של הליכוד כנגדו. בפסק הדין לעתירה הוסכם שמעבר הכתובת נעשה אך ורק לצורך ההתמודדות אך בפועל מקום מגוריו של ואטורי נותר באלוני הבשן, אך העתירה נדחתה מאחר שהוגשה בשיהוי לאחר פרסום תוצאות הבחירות המקדימות, כי הליך העברת כתובת לצורך התמודדות בלבד אפשרי לפי תיקון לחוקת הליכוד, וכי חברותו של ואטורי בסניף הליכוד קצרין מאפשרת לו את ההתמודדות במשבצת המחוז אף אם אינו גר במקום. בשנת 2011 קיבל תואר דוקטור במנהל עסקים, שאינו מוכר בישראל, מאוניברסיטת IUBL האוקראינית, לאחר שלמד שנה בהתכתבות וללא תארים מוקדמים יותר. בהמשך השלים תואר ראשון במשפטים ממכללת שערי מדע ומשפט. ואטורי הוא קבלן בניין רשום בפנקס הקבלנים. הקים בקצרין בית קפה בזיכיון של רשת "קפה קפה", אך בית הקפה לא הצליח. בשנת 2015 הגיש ואטורי בקשה לפשיטת רגל עקב חובות על סך 2.4 מיליון ש"ח. בשנת 2016 הוצא בעניינו צו כינוס וב-2018 הוצא נגדו צו פשיטת רגל. שניהם בוטלו בשנת 2020. באפריל 2024 השעה רשם הקבלנים את רישיונו של ואטורי לשלוש שנים לאחר שנתן לאדם אחר להשתמש ברישיון הקבלן שלו בניגוד לתקנות בנוסף הוטל עליו קנס בסך 43,414 ש"ח שהוא הקנס המרבי שמאפשרות התקנות. בנובמבר 2023, בעקבות פרסום ברשת החברתית X בו כינה את חברות הכנסת עאידה תומא סלימאן ואימאן ח'טיב-יאסין כתומכות טרור נאצי, שללה ועדת האתיקה של הכנסת מוואטורי את זכות הדיבור במליאה למשך עשר ישיבות. ב-17 בנובמבר פרסם פוסט נוסף במהלך מלחמת חרבות ברזל בו קרא "לשרוף את עזה לא פחות!" דבריו צוטטו על ידי נציגת דרום אפריקה בתלונה נגד ישראל בגין רצח עם בבית הדין הבין-לאומי לצדק (ICJ). לקראת הדיון, ואטורי לא חזר בו מדבריו. ואף אמר "אשרינו שזכינו להיות נתבעים בהאג" ב-13 במרץ 2024 טען לקונספירציה לפיה צמרת צה"ל הכשילה בכוונה את ראש הממשלה בנימין נתניהו על מנת להחליף אותו ולכן לא עידכנו אותו לגבי מידע מודיעיני לגבי כוונות החמאס לבצע את מתקפת הפתע על ישראל. ניסים ואטורי הוא דתי לאומי. במאי 1998 נישא לאביטל, גננת במקצועה, והם הורים לשבעה. סובל ממחלת כליות מגיל תשע. לאחר שחלה החמרה במצבו, עבר השתלת כליה, שנתרמה לו על ידי אשתו. בשנת 2001 עברו למושב אלוני הבשן שברמת הגולן. בינואר 2021 הודיע כי בכוונתו להתגורר במקביל גם במאחז מצפה יהודה שבגוש עציון. בתו בת-אל הקימה בשנת 2015 את סניף נוער הליכוד בגולן, ובשנים 2017–2019 עמדה בראשות "נוער הליכוד", כאביה. מדיה וקבצים בנושא ניסים ואטורי בוויקישיתוף ניסים ואטורי, באתר הכנסת ניסים ואטורי, ברשת החברתית פייסבוק ניסים ואטורי, ברשת החברתית אקס (טוויטר) ניסים ואטורי, באתר כנסת פתוחה אחי הגדול הוא שר החקלאות ח"כ דוד ביטן אנחנו יחד כבר מעל ארבעים שנה, בעמוד הפייסבוק של ניסים ואטורי, 5 בינואר 2020 ניסים ואטורי בתוכנית מי שמדבר, בעמוד הפייסבוק של ניסים ואטורי, 2 במרץ 2021 (אורך: 17:52) תוצאות הפריימריז בליכוד 2012, אתר מידה פרוטוקול ישיבת מליאת המועצה מספר 01/2020, המועצה האזורית גולן, 18 באוקטובר 2020 עטרה גרמן, ‏לאן נעלם החוק הנורבגי בליכוד – סיכום פוליטי, באתר "סרוגים", 26 ביוני 2020 חזקי ברוך, גדעון סער התפטר, ניסים ואטורי ייכנס במקומו, באתר ערוץ 7, 9 בדצמבר 2020 שירית אביטן כהן, ‏גדעון סער מקים מפלגה חדשה: "צו השעה הוא החלפת שלטון נתניהו", באתר גלובס, 8 בדצמבר 2020 הליכוד בהנהגת בנימין נתניהו לראשות הממשלה, באתר ועדת הבחירות המרכזית לכנסת יוסי מזרחי, ‏"בליכוד זה מקובל, שלם עם הטריק": כך הצליח סגן יו"ר הכנסת ח"כ ואטורי להשתלב בליכוד, באתר ‏מאקו‏, 23 בינואר 2023 הליכוד, תוצאות בחירות ביניים 16.8.2022 הליכוד בהנהגת בנימין נתניהו לראשות הממשלה, באתר GOV.IL חברי הכנסת ואטורי ושאשא ביטון מונו לסגנים זמניים ליו"ר הכנסת, באתר News1 מחלקה ראשונה, 18 בינואר 2023 חבר הכנסת ניסים ואטורי, באתר הכנסת פס"ד בעתירה 1705-22, אתר בית הדין של הליכוד שרשור בטוויטר מאת יהושע בריינר יהושע בריינר, חבר הליכוד שיחליף את סער בכנסת מחק פרסומים על דוקטורט שקיבל ממוסד לא מוכר, באתר הארץ, 11 בדצמבר 2020 ניסים ואטורי | זמן כנסת, באתר zmanknesset.co.il ניסים ואטורי, בפנקס הקבלנים; רנית נחום-הלוי‏, פרשת ח"כ ואטורי: רשם הקבלנים הוציא צו הפסקת עבודה לפרויקט, באתר וואלה, 28 במרץ 2023 קפה קפה, באתר דתיפייג' פשיטת רגל (נצרת) 17703-01-16 ואטורי נסים נ' כונס הנכסים הרשמי, ניתן ב-27 במרץ 2016 חיפוש "ואטורי נסים" באתר משרד המשפטים תקנות רישום קבלנים לעבודות הנדסה בנאיות (ערעור מהימנות והתנהגות בניגוד למקובל), התשמ״ט–1988, ספר החוקים הפתוח, באתר ויקיטקסט יוסי מזרחי, ‏קנס של 40 אלף שקלים והשעיית רישיון: הסנקציות נגד חה"כ ואטורי, באתר ‏מאקו‏, 27 במרץ 2024 תקנות רישום קבלנים לעבודות הנדסה בנאיות (שיעור קנס), התשמ״ח–1987, ספר החוקים הפתוח, באתר ויקיטקסט בנצי רובין, ‏ועדת האתיקה: תישלל זכות הדיבור במליאה מח"כ ואטורי לתקופה של 10 ישיבות, באתר "סרוגים", 20 בנובמבר 2023 דביר ג'ברה, ‏סגן יו"ר הכנסת ניסים ואטורי כתב בטוויטר "לשרוף את עזה" - ונחסם, באתר ‏מאקו‏, 18 בנובמבר 2023 נעה שפיגל, ואטורי: עדיין אומר שצריך לשרוף את עזה. לא נשארו שם חפים מפשע, באתר הארץ, 10 בינואר 2024 מורן אזולאי, מספק עוד חומרים להאג? ח"כ מהליכוד: "לשרוף את עזה. מי שנשאר שם - לחסל", באתר ynet, 10 בינואר 2024 חה"כ ניסים ואטורי לא חוזר בו: "אשרינו שזכינו להיות נתבעים בהאג, לשרוף את עזה", באתר ‏מאקו‏, 10 בינואר 2024 שמעון הללי, ואטורי: צמרת הצבא הכשילה בכוונה את נתניהו בשבעה באוקטובר, באתר עכשיו 14, 12 במרץ 2024 מאור בוכניק, נֵפֶל סורי, 10 מטר מהבית במושב: "רק ההתחלה", באתר ynet, 8 בנובמבר 2012 חבר הכנסת ניסים ואטורי לשמאל: "נתניהו לא נשבר וזה גומר אתכם", באתר ערוץ 7, ‏15.12.20 חזקי ברוך, ח"כ ניסים ואטורי יתגורר בגוש עציון: "זה יהיה ביתי השני", באתר ערוץ 7, 7 בינואר 2021 הכירו את הצעירה בת אל ואטורי, שנבחרה ביום רביעי לראשות נוער הליכוד, בעמוד הפייסבוק של צעירי הליכוד, 4 באוגוסט 2017